**Vizsgajelentkezés 2023/24/1**

**(a 2023/24/1 félévben nem záróvizsgázó hallgatók számára)**

**-Vizsgaidőszak 2023/24/1**: 2023. december 11 – 2023. december 22. és 2023. január 8 - 2023. február 9.

**-Vizsgajelentkezés a Neptun rendszerben**: 2023. november 30-án 8.00 órától

- Vizsgahirdetéssel kapcsolatban forduljon a tantárgyfelelős oktatókhoz, illetve az intézeti adminisztrátor kollégákhoz.

- Vizsgára csak abban az esetben lehet jelentkezni, ha a Neptun rendszerben kiírt összes lejárt fizetési határidejű pénzügyi tartozás be van fizetve.

- Gyakorlati jeggyel záruló tárgyakból nem kell (és nem is lehet) a Neptunban vizsgára jelentkezni, csak az E-learning rendszerben.

- Bármely tárgyból tett harmadik és további vizsga esetén a vizsgára való jelentkezés előtt IV díjat (*ismételt javítóvizsga* díjat, mely 3000 Ft/vizsga) kell mindenkinek magának a Neptun rendszerben kiírni és befizetni. Ennek a rendszerben való átfutási ideje 2-3 nap, ezt kérjük a vizsgára való jelentkezéseknél figyelembe venni.

- Minden hallgató köteles a kollokviummal záruló tárgyakból a Neptun tanulmányi rendszerben vizsgára jelentkezni. A vizsgára való jelentkezés a vizsgát megelőző munkanap déli 12 óráig, a vizsgáról való lejelentkezés pedig a vizsgát megelőző munkanap 00:00 óráig lehetséges. Ha a hallgató vizsgára való jelentkezését törölte, már csak olyan vizsgaidőpontokra jelentkezhet át, ahol van szabad férőhely. Vizsgahalasztások miatt az oktató nem köteles újabb vizsgaidőpontot megjelölni. Az elektronikus tanulmányi rendszerből készített vizsgalapon nem szereplő hallgatók nem tehetnek érvényes vizsgát.

- A hallgató vizsgáról való távolmaradását betegség esetén három munkanapon belül igazolhatja a Neptun rendszerben beadott kérelemmel, melyhez orvosi igazolást is kérünk mellékelni. Ha nem jelenik meg a vizsgaalkalmon és ezt nem is igazolja, akkor a vizsgajelentkezése nem kerül törlésre, a vizsgaalkalom bele lesz számítva az egy tárgyból maximálisan letehető vizsgákba. Avizsgáról való igazolatlan távolmaradás díja 4500 Ft/vizsga, mely a vizsgaidőszak után lesz a Neptun tanulmányi rendszerben központilag kiírva.

- Felhívjuk a Hallgatók figyelmét a Tanulmányi és Vizsgaszabályzat 3. § (8) bekezdésére, melynek értelmében: „Annak az államilag támogatott/állami (rész)ösztöndíjas hallgatónak a hallgatói jogviszonyát a rektor által átruházott jogkörében a dékán megszünteti, illetve a hallgató kérelmére tanulmányait költségtérítéses/önköltséges képzésben folytathatja, aki egy tárgy kreditjét nem szerzi meg, vagy a tantervben előírt követelményt nem teljesíti négy tárgyfelvétel után. Azon hallgatók számára, akik tanulmányaikat saját kérésükre költségtérítéses/önköltséges képzésben folytatják, az elmaradt tantárgypótlására újabb két tantárgyfelvétel áll rendelkezésükre. Annak a költségtérítéses/önköltséges hallgatónak a hallgatói jogviszonyát a rektor által átruházott jogkörében a dékán megszünteti, aki egy tárgy kreditjét nem szerzi meg, vagy a tantervben előírt követelményt nem teljesíti hat tárgyfelvétel után.”

-A vizsgaidőszak végét követő két héten belül a hallgató a tanulmányi rendszerben szereplő aláírásbejegyzéssel, érdemjeggyel szemben, ha az tévesen került beírásra vagy elmaradt az aláírás, jegy beírása, a kurzus oktatójánál kifogással élhet. A Neptun rendszerben felvett, de nem teljesített kreditek után a féléves vizsgaidőszak lezárását követően kreditbüntetést kell fizetni, melynek összege 1700 FT/kredit (A büntetés központilag lesz kiírva a DE HTJSZ 3. számú mellékletében foglaltak szerint:”egy félévben legfeljebb 12 kredit után szedhető be, a 20/2017. (IV. 27.) sz. szenátusi határozat szerint, hatályos 2017. szeptember 1-től.”)

Felhívjuk a hallgatók figyelmét a TVSZ **átsorolással** és tanulmányi okból történő **hallgatói jogviszony megszüntetéssel** kapcsolatos rendelkezéseire: 3. §.

Kérjük, hogy ezen bekezdések mellett, saját tanulmányi előmenetelük érdekében figyelmesen olvassák el az egész Tanulmányi és Vizsgaszabályzatot (<https://unideb.hu/szabalyzatok>).

*2023.11.20. DE GTK Tanulmányi Osztály*